Ziņojums
pie 2010.gada pārskata


     Biedrība „Būvmateriālu ražotāju asociācija” (turpmāk – Asociācija), juridiskā adrese Lielirbes iela 17-A, Rīga, LV-1046, reģistrēta LR Uzņēmumu reģistrā 2010.gada 3.martā ar reģistrācijas Nr. 40008154854. 

   Asociācijas mērķis ir biedru interešu pārstāvība valsts pārvaldes orgānos, Latvijas normatīvo aktu attīstības veicināšana, veicinot atbalstu Latvijas būvmateriālu ražotājiem, būvmateriālu ražošanas noteikšanas veicināšana par vienu no valsts prioritārajām nozarēm, būvmateriālu ražotāju uzņēmējdarbības pieredzes un rezultātu apkopošana, būvmateriālu kvalitātes standartu un kvalitāti apliecinošu zīmju ieviešana, savstarpējas sadarbības attīstīšana un koordinēšana starp asociācijas dalībniekiem, nozares skarošas informācijas izplatīšana.
   Asociācijas dibinātāji ir SIA „TENAX”, SIA „CEMEX”, SIA „SAKRET”, SIA „KNAUF”, SIA „AEROC”, A/S „Liepājas Metalurgs”, A/S „Valmieras stikla šķiedra”, A/S „Latvijas finieris”.
   Asociācijas pārvaldes institūcija ir Valde, kuru veido astoņas personas - asociācijas dibinātāju pārstāvji un Valdes priekšsēdētājs. 
   Asociācijas izpildinstitūciju veido viens loceklis, kas ir asociācijas izpilddirektors, kas arī nodrošina asociācijas ikdienas darbību.

    Lai īstenotu fonda mērķi, 2010.gadā tika organizētas 9 asociācijas Valdes un Vecbiedru sēdes, uzņemti asociācijā 5 jauni biedri, izveidota un periodiski papildināta asociācijas mājas lapa http://www.bra.lv.
    Pie asociācijas nodibināta Būvmateriālu Standartizācijas tehniskā komiteja (STKN.4), kuru uzticēts vadīt A/S „Lode” padomniekam Jānim Kļaviņam un Ēku un būvju siltināšanas komiteju, kuru vada SIA „Sakret” Valdes loceklis Juris Grīnvalds. Asociācija uzņemta par biedru Būvindustrijas koordinācijas centrā. Asociācijas pilnvarots pārstāvis darbojas Ilgspējīgas būvniecības darba grupā (BREEM). 
    Noslēgti sadarbības līgumi ar:
· Rīgas celtniecības koledžu, 
· Patērētāju tiesību aizsardzības centru, 
· Rīgas Tehnisko universitāti, 
· Latvijas Valsts Ieņēmumu dienestu, 
· Latvijas Celtnieku arodbiedrību, 
· Starptautisko izstāžu rīkotājsabiedrību BT-1.
   Organizēts un novadīts seminārs starptautiskās būvniecības izstādes „Māja1 2011” ietvaros „Jaunākie risinājumi energoefektīvu ēku būvniecībā”. Sagatavots un nolasīts prezentācijas materiāls Ekonomikas ministrijas Būvniecības un mājokļu politikas departamentā „Ēku siltināšanas sistēmu ieviešanas valsts un pašvaldību pasūtījumos”.
   Tika sagatavoti un iesniegti priekšlikumu Ekonomikas ministrijas pamatnostādņu  dokumentam „Būvindustrijas attīstības platforma 2011-2015.g.”, kurā nosprausti uzdevumi būvmateriālu ražošanas nozarei.
    Sagatavoti priekšlikumi vietējo un videi draudzīgo būvmateriālu izmantošanas stimulēšanai būvniecībā un panākta to iekļaušana Valda Dombrovska izstrādātajā Valdības darbības deklarācijā.

   Žurnāla „Latvijas būvniecība” organizētajā konkursā „Latvijas 2010.gada būvinženieris”  Būvmateriālu ražotāju asociācija nodibināja savu nomināciju „Par atbalstu vietējo būvmateriālu izmantošanai būvniecībā” un pasniedza savu balvu pirmajam balvas laureātam.
   Apkopoti asociācijā ietilpstošo uzņēmumu ražošanas (ražošanas apjoms, strādājošo skaits, investīciju apjoms ražošanā, eksporta apjoms) un enerģijas patēriņa dati (elektroenerģija, gāzes enerģija) par laika posmu no 2007.līdz 2010.gadam, veikta to analīze. Sagatavots izvērsts raksts žurnālā „Latvijas būvniecība” par situāciju būvmateriālu ražošanas nozarē un asociācijas nākotnes plāniem.
   Sagatavoti priekšlikumi Ekonomikas ministrijai Ministru kabineta noteikumi LBN 201-10 „Būvju ugunsdrošība”, Ministru kabineta 2001.gada 27.novembra noteikumi Nr.495 „Noteikumi par Latvijas būvnormatīvu LBN 002-01 „Ēku norobežojošo konstrukciju siltumtehnika””, Būvniecības nozares attīstības pamatnostādnes 2011.-2015.g., Latvijas Ministru kabineta 2007.gada 3.jūlija noteikumi Nr.457 „Noteikumi par Eiropas tehnisko apstiprinājumu”. Ministru Kabineta  21.09.2010. Noteikumi Nr.887.
     Pamatojot Saeimas komitejas sēdē un pēc tam Finanšu ministrijas komisijas sēdē grozījumu nevēlamās sekas, tika panāktas izmaiņas MK Noteikumos „Dabasgāzes aprites kārtība un kārtība, kādā aprēķina akcīzes nodokli un kādā ar akcīzes nodokli neapliek dabasgāzi” nosakot, ka akcīzes nodoklis netiek piemērots dabas gāzei, kas tiek izmantota mineraloģiskiem procesiem
    Uz asociācijas Valdes sēdēm tika uzaicināti: 
· Ekonomikas Ministrijas vecākais referents - Andris Šteinerts, 
· Latvijas Būvinženieru savienības Būvniecības šķīrējtiesas prezidija pārstāvis - I.Leikums, 
· EM Būvniecības un mājokļu politikas departaments direktore I.Oša, nodaļas vadītājs - A.Jēkabsons,
· Jelgavas mērs - A.Rāviņš,
· Vides ministrijas Klimata un atjaunojamo energoresursu departamenta direktors - V.Bisters,
· A/S „Inspecta Latvia” Valdes loceklis - P.Druķis,
· Latvijas Būvinženieru Valdes loceklis - V.Puļķis,
· NVS Arhitektu savienības asociācijas prezidents - B.Jusupovs,
· Latvijas Gāzes Valdes priekšsēdētāja vietnieku J.Tumatu un Latvenergo viceprezidentu U.Barisu.

    Tika organizēta tikšanās ar apvienības „Vienotība” vadītāju Ģ.V.Kristovski, apvienības „Par Labu Latviju” vadītāju A.Šleseru.

    Asociācijas gada ienākumus veido asociācijā ietilpstošo biedru naudas maksājumi, saskaņā ar Valdē apstiprināto dalībnieku biedru maksām, un 2010.gadā sastāda 32500LVL. Izdevumi sastāda 18000LVL.

    Ar darba līgumiem nodarbināto patstāvīgu darba ņēmēju asociācijā ir tikai tās izpilddirektors. Grāmatvedības pakalpojumu sniedz SIA „Padomnieks”. Pamatojoties uz Uzņēmuma līgumu Nr.1 Jānis Anspaks veic Būvmateriālu ražotāju mājas lapas administrēšanu. 
Asociācijai nav saistību, ķīlu, garantiju, galvojumu.



Būvmateriālu ražotāju asociācijas 
izpilddierektors                                                                                       L.Jākobsons





Rīgā, 2011.gada 25.martā


